

Programul Operațional Capacitate Administrativă



**P CA**

**Competența face diferența!**



**Comunicat de presă**

**Finalizarea implementării proiectului**

**„Sistem performant de management al resurselor umane din cadrul Ministerului Afacerilor Interne”,**

**cod SIPOCA 749/MySMIS2014 130133**

### 29.12.2023

Ministerul Afacerilor Interne, în calitate de beneficiar, a finalizat proiectul „Sistem performant de management al resurselor umane din cadrul Ministerului Afacerilor Interne”, cod SIPOCA 749/MySMIS2014 130133. Proiectul a fost implementat, în parteneriat, de Direcția Generală Management Resurse Umane și Direcţia Generală pentru Comunicații și Tehnologia Informației.

Proiectul este cofinanțat de Uniunea Europeană din Fondul Social European prin Programul Operațional Capacitate Administrativă 2014-2020, Axa Prioritară 1 - Administrație publică și sistem judiciar eficiente, Obiectivul specific 1.2: Dezvoltarea și implementarea de politici și instrumente unitare si moderne de management al resurselor umane.

Conferința de închidere a proiectului a avut loc în data de 7 decembrie 2023. La eveniment au participat peste 100 de persoane, manageri de nivel mediu și superior din cadrul Ministerului Afacerilor Interne, specialiști în domeniul resurselor umane din structurile centrale și teritoriale ale ministerului, specialiști în evidența și gestiunea informatică a datelor, invitați din alte structuri sau instituții publice, precum și colaboratori în cadrul proiectului. Cu ocazia conferinței, au fost prezentate obiectivele atinse în cadrul proiectului, rezultatele obținute și impactul generat de implementarea proiectului.

Valoarea totală a proiectului a fost de 17.208.373,13 lei, din care 14.452.256,52 lei reprezintă finanțare nerambursabilă a Uniunii Europene, prin Programul Operațional Capacitatea Administrativă 2014-2020, iar 2.756.116,61 lei reprezintă cofinanțare proprie de la bugetul de stat.



[www.poca.ro](http://www.poca.ro/)

Perioada de implementare a fost 29.08.2019-29.12.2023.

Prin implementarea proiectului, Ministerul Afacerilor Interne a urmărit consolidarea capacității de a implementa un management unitar și coerent al resurselor umane în structurile sale centrale și teritoriale, dezvoltarea și introducerea de proceduri și instrumente moderne de elaborare și implementare a politicilor de resurse umane, adaptate specificului instituțional.

Proiectul a avut ca obiectiv general dezvoltarea unui sistem unitar, coerent, predictibil și sustenabil de management al resurselor umane din cadrul Ministerului Afacerilor Interne.

Prin implementarea activităților proiectului, s-au obținut următoarele rezultate:

* Dezvoltarea cadrului metodologic și procedural privind managementul resurselor umane la nivelul Ministerului Afacerilor Interne;
* Configurarea sistemului informatic pentru evidența și gestiunea personalului, derularea proceselor și procedurilor de resurse umane;
* Dezvoltarea abilităților și cunoștințelor personalului din cadrul Ministerului Afacerilor Interne și al structurilor subordonate prin activități de formare în domeniul resurselor umane.

Date de contact:

Direcția Generală Management Resurse Umane a Ministerului Afacerilor Interne, strada Intrarea Cristian Popișteanu nr. 1 – 3, telefon 021 264 8553, e-mail: dgmru@mai.gov.ro

[www.poca.ro](http://www.poca.ro/)

*Proiect cofinanțat din Fondul Social European prin*

*Programul Operațional Capacitate Administrativă 2014-2020!*

